ბიძინა თაბაგარი

**ბიძინა თაბაგარი** არის მთაწმინდა-კრწანისის რაიონის პოლიციის სამმართველოს მაიორი, მოგვიანებით - სახელმწიფო უშიშროების სამსახურის თანამშრომელი. ის არის სერიალის ერთ-ერთი მთავარი პერსონაჟი.

## **ბიოგრაფია**

### **წარსული**

ბიძინამ ბავშვობის დიდი პერიოდი დედულეთში, კახეთში, ბებიასთან და ბაბუასთან ერთად გაატარა. ის თავისი ცხოვრების ამ პერიოდს დადებითი ემოციებით იხსენებს, განსაკუთრებით ბაბუის ალერსიან დამოკიდებულებას მისდამი.

1986 ან 1987 წელს, დილარ ჭკადუას მამასთან, ვალიკო ჭკადუასთან ერთად აიყვანა ზელენსკის ბანდა.

ახალგაზრდობაში იძიებდა საიუველირო მაღაზიის გაძარცვისა და დარაჯის მოკვლის საქმეს, სადაც გაიცნო და შეუყვარდა მედიკო, ვინც მოწმედ გადიოდა ზემოხსენებულ საქმეში. ბოროტმოქმედებმა, რომელთა შორის მოქმედებდა ახალგაზრდა გურამ ჯინორია, მედიკო მოკლეს, მისი სივდილი კი უბედურ შემთხვევას მიამსგავსეს. ბიძინასთვის ეს ისტორია დღემდე ემოციურ მგრძნობიარობას იწვევს.

### **სეზონი 1**

2002 წელს, პოლიციის გამოცდილი ოპერი, ბიძინა თაბაგარი, თავისი პროფესიით უკმაყოფილოა, რადგან საქართველოში სამართალდამცავებს საკმარისად არ აფასებენ. ის სამსახურიდან წასვლაზე ფიქრობს, როცა ნიუ-იორკიდან ჩამოდის დამწყები ოპერი, ლექსო ნიჟარაძე, ვინც მისი პროფესიული ამხანაგი ხდება.

მათი პირველი საქმე ერთად არის ხათუნა ნიკურაძის მკვლელობა. ბიძინა და ლექსო საუნა "აპოლოში", სადაც ხათუნა მეძავედ მუშაობდა, უკავშირდებიან ხათუნას მეგობარს, სვეტას, ვინც მათ მკვლელების კვალისკენ ანიშნებს. ლექსო ხათუნას მეზობლისგან იტყობს, რომ მოკლულთან ხშირად დადიოდა კაცი, რომელსაც ხელზე ობობის ტატუ ჰქონდა. ბიძინა და ლექსო მოგვიანებით დაიჭერენ ქუჩის ხულიგანს, ვინც ხათუნასთან ურთიერთობდა და ძლებს "პაუკას" (ხათუნას მკვლელის) სურათში ცნობას. ლექსო ამავდროულად არკვევს, რომ ხათუნა ხშირად დადიოდა გურამ ჯინორიას სუპერმარკეტში, ვისთანაც ბიძინას წარსულში უხეში ურთიერთობა ჰქონდა. ისინი იწყებენ ჯინორიას სუპერმარკეტის თვალთვალს, სადაც პაუკას აწყდებიან. პაუკას დევნის დროს მათ მახეს უგებენ და მანქანაში ჩაცხრილვას ცდილობენ, რასაც ბიძინა და ლექსო ბეწვზე ურჩებიან. მიუხედავად ამისა, პოლიცია "პაუკას" მანქანას აგნებენ პატარა ქოხთან, სადაც მას ყელგამოჭრილს პოულობენ (სერია 1).

ბიძინა ამავდროულად უვლის მედიკოს დედას, ლიზას. ლიზას სურს ბიძინა დაქორწინდეს და ოჯახი შექმნას, მაგრამ ბიძინა თვლის, რომ ამისთვის უკვე გვიანია.

გენო შავდიას და რეზო ქათამაძესთან ერთად რესტორანში ქეიფის დროს, ბიძინა ხვდება ჯინორიას, ვისაც წარსული და ახლანდელი დანაშაულებებისთვის პასუხს სთხოვს და "პაუკას" მკვლელობას აბრალებს. ის ლექსოსთან ერთად აგრძელებს ჯინორიას სუპერმარკეტის თვალთვალს, სადაც ეჭვის თვალით უყურებს ორ მანქანას, რომლებიც ერთმანეთს ეცვლებიან ჯინორიას თვალთვალში. ამ დროს მათ უკავშირდება სვეტა, ვისაც ორი უცხო ადამიანი დასდევს იმავე მანქანით, რომელიც ჯონორიას უთვალთვალებს. ისინი სვეტას საცხოვრებელი ადგილიდან აქცევენ და ლიზას ბინაში მალავენ (სერია 2). სიკო ბიძინას ეუბნება, რომ ის პროკურატურამ დაკითხა სვეტას შესახებ. ამაზე ბიძინა გრიშა ხაჩიძეს სთხოვს დახმარებას, ვინც მას ატყობინებს, რომ სვეტა კირიჩენკოს სახელი პროკურატურაში საერთოდ არ ფიგურირებს, რაც ნიშნავს იმას, რომ სიკო არა პროკურატურამ, არამედ ბოროტმოქმედებმა დაკითხეს სვეტას საპოვნელად. ბიძინა არკვევს, რომ ის მანქანები, რომლებიც ჯინორიას და სვეტას ორგანიზებულად უთვალთვალებდნენ, სახელმწიფო უშიშროების მფლობელობაში იყო.

ბიძინა კითხავს თავდასხმულ მესაფლავეს, კაკო წენგუაშვილს, რომელიც თავდასხმაში თავის უფროსს, დონარა ჭყონიას ადანაშაულებს. ალკოჰოლის ზემოქმედების ქვეშ მყოფ წენგუაშვილმა, რომელიც ღამით სასაფლაოზე დარჩა, დაინახა, თუ როგორ დამარხეს 5 მიცვალებული წინასწარ გათხრილ საფლავებში, რაც დონარას მოახსენა და ამბის დასამალად ფული მოსთხოვა, რის გამოც დონარამ წენგუაშვილს მოკვლა დაუპირა. პოლიცია ამ 5 საფლავს, პოულობს, სადაც 5 ჩაცხრილული მიცვალებული იმყოფება.